OʻZBEKISTON RESPUBLIKASI PREZIDENTINING AYRIM QARORLARIGA OʻZGARTISh VA QOʻShIMChALAR KIRITISh, ShUNINGDEK BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Fuqarolarning pensiya taʼminoti tizimini yanada takomillashtirish chora-tadbirlari toʻgʻrisida” 2009-yil 30-dekabrdagi PF-4161-son Farmoniga muvofiq: 1. Oʻzbekiston Respublikasi Prezidentining ayrim qarorlariga 1-ilovaga muvofiq oʻzgartish va qoʻshimchalar kiritilsin. 2. Oʻzbekiston Respublikasi Prezidentining baʼzi qarorlari 2-ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 4. Oʻzbekiston Respublikasi Prezidentining “Aholi bandligini oshirish hamda mehnat va aholini ijtimoiy muhofaza qilish organlari faoliyatini takomillashtirish chora-tadbirlari toʻgʻrisida” 2007-yil 6-apreldagi PQ-616-son qarorida: a) 3-band quyidagi tahrirda bayon etilsin: “3. Quyidagilar Oʻzbekiston Respublikasi Mehnat va aholini ijtimoiy muhofaza qilish vazirligining asosiy vazifalari va funksiyalari etib belgilansin: ijtimoiy-iqtisodiy rivojlanishning uzoq muddatli ustuvor vazifalarini hisobga olgan holda mehnat, aholining bandligi va ijtimoiy muhofazasi sohasidagi qonun hujjatlarini takomillashtirish boʻyicha takliflar ishlab chiqish; mehnat bozorini rivojlantirish hamda tartibga solish borasidagi samarali tadbirlarni tayyorlash va amalga oshirish, demografik omillarni va iqtisodiyotni rivojlantirish istiqbollarini hisobga olgan holda aholi bandligini, shu jumladan chet ellardagi bandligini taʼminlash, ishga joylashtirishning ilgʻor shakllarini joriy etish; band boʻlmagan aholi va ishsizlarga, birinchi galda yoshlar, ayollar, imkoniyatlari cheklangan shaxslarga kasbiy qayta tayyorlash va ish bilan taʼminlash, shuningdek ishsizlarga moddiy madad berish boʻyicha sifatli xizmatlar koʻrsatilishini tashkil qilish; yolgʻiz keksalarni, nogironlarni, kamxarj oilalar va aholining boshqa ehtiyojmand toifalarini ijtimoiy muhofaza qilish boʻyicha taʼsirchan va aniq chora-tadbirlarning amalga oshirilishini taʼminlash, ijtimoiy xizmat koʻrsatish mexanizmlarini takomillashtirish, tibbiy-sotsial muassasalarning moddiy bazasini mustahkamlash; mehnat, aholining bandligi va ijtimoiy muhofazasi sohasidagi qonun hujjatlarining talablariga rioya etilishini nazorat qilish, mehnat munosabatlarini takomillashtirish chora-tadbirlarini, moddiy ragʻbatlantirish va mehnatni muhofaza qilish mexanizmlarini amalga oshirish”; b) 5-bandida: “Bandlikka koʻmaklashuvchi markazlarning” soʻzlari “Bandlikka koʻmaklashuvchi va aholini ijtimoiy muhofaza qilish markazlarining” soʻzlari bilan almashtirilsin; yettinchi va sakkizinchi xatboshilar quyidagi tahrirda bayon etilsin: “mehnat, aholining bandligi va ijtimoiy muhofazasi sohasidagi qonun hujjatlarining talablariga rioya etilishini nazorat qilish, mehnat munosabatlarini takomillashtirish chora-tadbirlarini, moddiy ragʻbatlantirish va mehnatni muhofaza qilish mexanizmlarini amalga oshirish; yolgʻiz keksalarni, nogironlarni, kamxarj oilalar va aholining boshqa ehtiyojmand toifalarini ijtimoiy muhofaza qilish boʻyicha taʼsirchan va aniq chora-tadbirlarning amalga oshirilishini taʼminlash, ijtimoiy xizmat koʻrsatish mexanizmlarini takomillashtirish, tibbiy-sotsial muassasalarning moddiy bazasini mustahkamlash”; v) Mehnat va aholini ijtimoiy muhofaza qilish organlari xodimlarining mehnatini ragʻbatlantirish hamda moddiy-texnika bazasini mustahkamlash jamgʻarmasi toʻgʻrisidagi Nizomda: 3-bandi quyidagi tahrirda bayon etilsin: “3. Bandlikka koʻmaklashuvchi jamgʻarma tushumlari mablagʻlarining 5 foizi Jamgʻarma mablagʻlarini shakllantirish manbai hisoblanadi”; 10-bandida: birinchi xatboshidagi “Bandlikka koʻmaklashuvchi tuman (shahar) markazlari hamda tuman (shahar) ijtimoiy taʼminot boʻlimlarining” soʻzlari “Bandlikka koʻmaklashuvchi va aholini ijtimoiy muhofaza qilish tuman (shahar) markazlarining” soʻzlari bilan almashtirilsin; ikkinchi xatboshidagi “Bandlikka koʻmaklashuvchi tuman (shahar) markazlarining direktorlari hamda tuman (shahar) ijtimoiy taʼminot boʻlimlarining boshliqlari,” soʻzlari “Bandlikka koʻmaklashuvchi va aholini ijtimoiy muhofaza qilish tuman (shahar) markazlarining direktorlari,” soʻzlari bilan almashtirilsin. 11-bandning “b” kichik bandi ikkinchi xatboshidagi “boʻlimlari va Markazlari” soʻzlari “Bandlikka koʻmaklashuvchi va aholini ijtimoiy muhofaza qilish Markazlari” soʻzlari bilan almashtirilsin. 5. Oʻzbekiston Respublikasi Prezidentining “Oʻzbekiston Respublikasi fuqarolarining Koreya Respublikasidagi mehnat faoliyati davrida toʻlangan pensiya ajratmalarini olishda ularga davlat tomonidan yordam koʻrsatish chora- tadbirlari toʻgʻrisida” 2007-yil 23-noyabrdagi PQ-738-son qarorining 6-bandidagi “ijro etuvchi direksiyasi” soʻzlari “ijro etuvchi apparati” soʻzlari bilan almashtirilsin. 6. Oʻzbekiston Respublikasi Prezidentining “Oʻzbekiston Respublikasining 2009-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2008-yil 29-dekabrdagi PQ-1024- son qarorining 22-bandidagi “ijtimoiy taʼminot organlari” soʻzlari “Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi boʻlimlari” soʻzlari bilan almashtirilsin. 1. Oʻzbekiston Respublikasi Prezidentining “Oʻzbekiston Respublikasining 2007-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2006-yil 18-dekabrdagi PQ-532-son qarori 31-ilovasining 11-bandi (Oʻzbekiston Respublikasi qonun hujjatlari toʻplami, 2006-yil, 51-52-son, 507-modda). 2. Oʻzbekiston Respublikasi Prezidentining “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2007-yil 12-dekabrdagi PQ-744-son qarori 31-ilovasining 19-bandi (Oʻzbekiston Respublikasi qonun hujjatlari toʻplami, 2007-yil, 52-son, 534-modda).